Louise Meriwether
Alihitimu kutoka Central Commercial High School huko Manhattan na kisha, wakati alikuwa akifanya kazi kama katibu, alisoma usiku ilikupata shahada digrii ya Kiingereza kutoka Chuo Kikuu cha New York .  Aliendelea na kupata shahada ya uzamili katika uandishi wa habari mnamo mwaka[[1965]] kutoka Chuo Kikuu cha California, Los Angeles, ambapo alihamia na mumewe wa kwanza, Angelo Meriwether, mwalimu wa Los Angeles. Ingawa ndoa hii, pamoja na ndoa yake ya pili na Earle Howe, ziliishia kwa talaka aliendelea kutumia jina Meriwether. Alifanya kazi kama mwandishi wa kujitegemea (1961-64) huko Los Angeles Sentinel na mchambuzi wa hadithi za watu weusi (1965-67) huko Universal Studios,  mwanamke wa kwanza mweusi aliyeajiriwa kama mhariri wa hadithi huko Hollywood .  Wakati bado anaishi Los Angeles, akifanya kazi na Watts Writers Workshop, Meriwether alifikiriwa kuwa mhariri mkuu wa jarida jipya la wanawake Weusi liitwalo Essence lakini alikataa, akisema alipendelea kuwaandikia, nakala yake ya  "Black Man, Do You Love Me?" ikionekana kama hadithi ya jalada la toleo la kwanza la jarida hilo mnamo Mei 1970.